สวัสดีค่ะกินยาคุมกำเนิดมาหลายปีแล้วค่ะ เนื่องจากเป็นคนฮอร์โมนผิดปกติประจำเดือนมาไม่ตรงเวลาและใช้ในด้านการคุมกำเนิดด้วย ล่าสุดหยุดกินตั้งแต่เดือนตุลาคม เดือนพฤศจิกายนดันมาแค่ 1 วัน จากนั้นก็ไม่มาอีกเลยจนถึงตอนนี้ อยากถามสาเหตุด้านนี้ค่ะ ทำไมยังไม่มา แล้วล่าสุดมีเพศสัมพันธ์หลั่งนอก แต่ปกติใช้ถุงยางนะคะ แต่ครั้งล่าสุดไม่ได้ใส่แต่หลั่งนอก มีโอกาศเกิดการตั้งครรภ์สูงไหมคะ หลังจากทานยาคุมฉุกเฉินไปแล้ว หลังจากนั้น 3 ชม.
สวัสดีค่ะ เมื่อหยุดทานยาคุมกำเนิดแล้ว ฤทธิ์ในการป้องกันการตั้งครรภ์ก็จะหมดลงในทันที และประจำเดือนในรอบต่อไปก็จะมาภายใน 4-5 สัปดาห์ ดังนั้น หากประจำเดือนยังไม่มา อาจเกิดจาก1. การตั้งครรภ์ เนื่องจากทั้งการใช้ถุงยางอนามัย การหลั่งนอก และยาคุมฉุกเฉิน ไม่สามารถป้องกันการตั้งครรภ์ได้ 100%2. การมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ5. มีพังผืดเกิดขึ้นในมดลูกแนะนำให้ลองตรวจหาการตั้งครรภ์ดูก่อน หากตรวจไม่พบ ก็ควรไปพบแพทย์เพื่อหาสาเหตุที่ไม่มีประจำเดือนมา หากเกิดการการผลิตฮอร์โมนของรังไข่ผิดปกติ แพทย์ก็จะจ่ายยาปรับฮอร์โมนให้ทานค่ะ